

**จดหมายข่าว องค์การบริหารส่วนตำบลหันนางาม**

**ประจำเดือน ธันวาคม พ.ศ. 2559**

ภาษีบำรุงท้องที่

**แจ้งชำระภาษี 2559**

**ภาษีบำรุงท้องที่**

**ภาษีโรงเรือนและที่ดิน**

**ภาษีป้าย**

**การจัดเก็บภาษีบำรุงท้องที่**

**ภาษีบำรุงท้องที่ หมายถึง ภาษีที่เก็บจากเจ้าของที่ดิน ตามราคาปานกลางที่ดินและตามบัญชีอัตราภาษีบำรุงท้องที่**

**ผู้มีหน้าที่เสียภาษีบำรุงท้องที่**

**ผู้ที่เป็นเจ้าของที่ดินในวันที่ 1 มกราคม ของปีใด มีหน้าที่เสียภาษีบำรุงท้องที่สำหรับปีนั้น**

**กำหนดระยะเวลาการยื่นแบบแสดงรายการเพื่อเสียภาษี ให้เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดงรายการที่ดิน (ภ.บ.ท. 5) ณ สำนักงานขององค์กรปกครองส่วนท้องถิ่น ท้องที่ซึ่งที่ดินนั้นตั้งอยู่ภายในเดือนมกราคมของปีแรกที่มีการตีราคาปานกลางของที่ดิน**

**แบบแสดงรายการที่ได้ยื่นไว้นั้นใช้ได้ทุกปีในรอบระยะเวลา 4 ปีนั้น**

**(ตำบลหันนางามลดหย่อน 5 ไร่)**

**ภาษีโรงเรือนและที่ดิน หมายถึง ภาษีที่จัดเก็บจากโรงเรือนหรือสิ่งปลูกสร้างอย่างอื่น ๆ กับที่ดินที่ใช้ประโยชน์ต่อเนื่องไปกับโรงเรือนหรือสิ่งปลูกสร้าง นั้น**

**ระยะเวลาการยื่นแบบแสดงรายการเพื่อเสียภาษีโรงเรือนและที่ดิน ยื่นแบบแสดงรายการ เพื่อเสียภาษีโรงเรือนและที่ดิน (ภ.ร.ด. 2)ภายในเดือนกุมภาพันธ์ ของทุกปี**

**การชำระภาษีโรงเรือนและที่ดิน**

**ชำระภายใน 30 วัน นับแต่วันถัดจากวันที่ได้รับแจ้งการประเมิน มิฉะนั้นจะต้องเสียภาษีเพิ่ม**

ภาษีโรงเรือนและที่ดิน

**การจัดเก็บภาษีป้าย**

**1. ป้ายที่ต้องเสียภาษีป้าย ได้แก่ ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการอื่นเพื่อหารายได้ ไม่ว่าจะแสดง หรือโฆษณาไว้ที่วัตถุใด ๆ ด้วยอักษร ภาพ หรือเครื่องหมาย ที่เขียน แกะสลัก จารึก หรือทำให้ปรากฏด้วยวิธีใด ๆ**

**2. ผู้มีหน้าที่เสียภาษีป้าย ได้แก่ เจ้าของป้าย**

**ระยะเวลาการยื่นแบบแสดงรายการเพื่อเสียภาษีป้าย**

**เจ้าของป้ายที่มีหน้าที่เสียภาษีป้ายต้องยื่นแบบแสดงรายการภาษีป้าย(ภ.ป.1)ภายในเดือนมีนาคมของทุกปี**

**การชำระภาษีป้าย**

**เจ้าของป้ายมีหน้าที่ชำระภาษีป้ายเป็นรายปี ภายใน 15 วัน นับแต่วันที่ได้รับแจ้งการประเมิน**

ภาษีป้าย

งานจัดเก็บรายได้ กองคลัง องค์การบริหารส่วนตำบลหันนางาม โทรศัพท์ 042-353399